ai4bharat/Pralekha huggingface dataset:
প্রধানমন্ত্রীরদপ্তর
এশিয়াম গেমস্ - এ মহিলাদের ৫ হাজার মিটার দৌড়ে স্বর্ণ পদক জয়ী পারুল চৌধুরীকে প্রধানমন্ত্রীর অভিনন্দন
নয়াদিল্লি, ০৩ অক্টোবর, ২০২৩
প্রধানমন্ত্রী শ্রী নরেন্দ্র মোদী এশিয়ান গেমস্ – এ মহিলাদের ৫ হাজার মিটার দৌড়ে স্বর্ণ পদক জয়ী পারুল চৌধুরীকে অভিনন্দন জানিয়েছেন।
এই ক্রীড়াবিদের প্রশংসা করে প্রধানমন্ত্রী ভবিষ্যতে তাঁর আরও সাফল্য কামনা করেন।
একটি এক্স পোস্ট বার্তায় প্রধানমন্ত্রী বলেছেন, “মহিলাদের ৫ হাজার মিটার দৌড়ে স্বর্ণ পদক জয়ী পারুল চৌধুরীর জন্য গর্বিত। তাঁর এই সাফল্য অন্যদের উদ্বুদ্ধ করবে। ভবিষ্যতে তিনি নতুন উচ্চতায় পৌঁছন – এই কামনা করি”।
PG/AC/SB
(
তথ্যওসম্প্রচারমন্ত্রক
২০২১এর ইউনেসকো-এবিইউ পিস মিডিয়া অ্যাওয়ার্ড অনুষ্ঠানে আকাশবাণী ও দূরদর্শন কয়েকটি পুরস্কার পেয়েছে
নয়াদিল্লী, ২২ নভেম্বর, ২০২১
প্রসার ভারতীর অনুষ্ঠানের বিষয়বস্তু, গুণমান, আকাশবাণীর বিভিন্ন বেতার অনুষ্ঠান ও দূরদর্শনের নানা টেলিভিশন অনুষ্ঠান এবিইউ-ইউনেসকো পিস মিডিয়া অ্যাওয়ার্ড ২০২১এ পুরস্কৃত হয়েছে। ‘লিভিং ওয়েল উইথ সুপার ডাইভারসিটি’ বিভাগে দূরদর্শনের অনুষ্ঠান ‘ডেফিনেটলি লিডিং দ্য ওয়ে’ পুরস্কৃত হয়েছে। ‘এথিক্যাল অ্যান্ড সাসটেইনেবল রিলেশনশিপ উইথ নেচার’ বিভাগে আকাশবাণীর বেতার অনুষ্ঠান ‘লিভিং অন দ্যা এজ- দ্যা কোস্টাল লাইফ’ পুরস্কৃত হয়েছে। ‘টুগেদার ফর পিস’ -এর উদ্যোগে এশিয়া প্যাসিফিক ব্রডকাস্টিং ইউনিয়ন এবং ইউনেসকো ১৭ নভেম্বর মালেশিয়ার কুয়ালালামপুরে এই পুরস্কারগুলি দিয়েছে। ৫টি মহাদেশের ৩৩টি দেশ থেকে ১০০র বেশি অনুষ্ঠান প্রতিযোগিতায় বিবেচিত হয়েছে। বেতার, টেলিভিশন ও ডিজিটাল প্ল্যাটফর্মে প্রচারিত অনুষ্ঠানগুলি এই প্রতিযোগিতায় অংশ নিয়েছে।
‘ডেফিনেটলি লিডিং দ্য ওয়ে’ অনুষ্ঠানে একটি ভিন্নভাবে সক্ষম শিশুর কথা বলা হয়েছে। ভিন্নভাবে সক্ষম শিশুরা যাতে মর্যাদার সঙ্গে বেঁচে থাকতে পারে সেই উদ্দেশ্যেই এই তথ্যচিত্রটি নির্মিত হয়েছে। দিল্লী দূরদর্শনের প্রোগ্রাম এক্সিকিউটিভ শ্রী প্রদীপ অগ্নিহোত্রী তথ্যচিত্রটির নির্দেশনা ও প্রযোজনার দায়িত্বে ছিলেন।
‘লিভিং অন দ্যা এজ- দ্যা কোস্টাল লাইফ’ বেতার অনুষ্ঠানটিতে বঙ্গোপসাগরের তীরে বিশাখাপত্তনম শহরের মৎসজীবীদের কথা জানানো হয়েছে। আকাশবাণী দিল্লীর প্রোগ্রাম এক্সিকিউটিভ শ্রীমতি মনিকা গুলাতি এই অনুষ্ঠানটি পরিকল্পনা ও প্রযোজনা করেছেন।
মানুষের মনে ইতিবাচক ভাবনা তৈরি করতে সাংবাদিকদের নিরপেক্ষ, বস্তুনিষ্ঠ কাজের স্বীকৃতি স্বরূপ এবিইউ ইউনেসকো টিফরপি মিডিয়া অ্যাওয়ার্ড দেওয়া হয়। যুদ্ধ এবং সংঘাতের পরিবেশের বাইরে সাম্য সামাজিক ব্যবস্থায় পরিবেশের সঙ্গে সম্মানজনক ও স্থিতিশীল সম্পর্ক বজায় রাখতে নানা উদ্যোগের কথা যেসব অনুষ্ঠানে তুলে ধরা হয় সেগুলি পুরস্কারের জন্য বিবেচিত হয়ে থাকে। যেসব উদ্ভাবনমূলক সৃজনশীল বিষয়বস্তু ইতিবাচক ভাবনা ভাবতে সাহায্য করে সেইসব অনুষ্ঠানকেই এই পুরস্কারে ভূষিত করা হয়।
CG/CB/NS
(Visitor Counter : 120
কর্মী, জন-অভিযোগএবংপেনশনমন্ত্রক
মন্ত্রিসভার নিয়োগ কমিটির অনুমোদন
নয়াদিল্লি, ২২ অক্টোবর, ২০১৯
মন্ত্রিসভার নিয়োগ কমিটি  বিভিন্ন সচিব পর্যায়ের নিয়োগে অনুমোদন দিয়েছে। একইসঙ্গে নিয়োগ কমিটি আধিকারিকদের বর্তমান পদ থেকে বিশেষ সচিব পর্যায়ে পদোন্নতি এবং বেতন বৃদ্ধিতেও অনুমোদন দিয়েছে।
বিস্তারিত তথ্য অনুসন্ধানের জন্য এই লিঙ্কে ক্লিক করুন।
https://static.pib.gov.in/WriteReadData/userfiles/22Secretaries.pdf
CG/SS/NS
(Visitor Counter : 28
যুবওক্রীড়াবিষয়কমন্ত্রক
শ্রী অনুরাগ সিং ঠাকুর ব্যাঙ্গালুরুর সাই আঞ্চলিক কেন্দ্রে শিক্ষক দিবস উদযাপন অনুষ্ঠানে যোগ দিয়েছেন
"ভারতের খেলাধুলার ভবিষ্যৎ রয়েছে প্রশিক্ষকদের হাতে": কেন্দ্রীয় ক্রীড়া মন্ত্রী
নতুন দিল্লি, ০৫ সেপ্টেম্বর, ২০২১
কেন্দ্রীয় যুব ও ক্রীড়া বিষয়ক এবং তথ্য ও সম্প্রচার মন্ত্রী শ্রী অনুরাগ সিং ঠাকুর আজ ব্যাঙ্গালুরুতে নেতাজি সুভাষ দক্ষিণ কেন্দ্র, স্পোর্টস অথরিটি অফ ইন্ডিয়া, সাই পরিদর্শন করেন। এরপর তিনি স্পোর্টস কোচিং সেন্টারের এনআইএস ডিপ্লোমার ৫৮-তম ব্যাচের শিক্ষক দিবস উদযাপন অনুষ্ঠানে যোগ দেন। এই অনুষ্ঠানে সাইয়ের মহানির্দেশক শ্রী সন্দীপ প্রধান এবং সাইয়ের বেঙ্গালুরু আঞ্চলিক কেন্দ্রের অধিকর্তা শ্রীমতি ঋতু পথিক উপস্থিত ছিলেন।
খেলাধুলার প্রতি কেন্দ্রীয় সরকারের নতুন উদ্যোগের কথা উল্লেখ করে কেন্দ্রীয় ক্রীড়া মন্ত্রী বলেন, সম্প্রতি শেষ হওয়া টোকিও গ্রীষ্মকালীন অলিম্পিক এবং প্যারালিম্পিকে ভারতের পারফরম্যান্স অতুলনীয়। যা ক্রীড়া ক্ষেত্রকে আরও শক্তিশালী করেছে। তিনি অনুষ্ঠানে উপস্থিত প্রশিক্ষক এবং খেলোয়াড়দের উদ্দেশ্যে বলেন," ভারতের খেলাধুলার ভবিষ্যৎ নিহিত রয়েছে প্রশিক্ষকদের হাতে। আজ শিক্ষক দিবসে আসুন ক্রীড়াবিদদের সর্বোত্তম প্রশিক্ষণ দিয়ে তাদের লক্ষ্য পূরণের জন্য সংকল্প করি। এটা নিশ্চিত করি যে প্রশিক্ষকরা যেন অলিম্পিক পর্যায়ের ক্রীড়াবিদ তৈরি করেন।"
বর্তমানে পাঁচটি শাখায় এনসিওই- প্রকল্পের মাধ্যমে সাইয়ের বেঙ্গালুরু কেন্দ্রে ১৬০ জনেরও বেশি ক্রীড়াবিদ উচ্চ পর্যায়ের প্রশিক্ষণ নিচ্ছেন। এছাড়াও ১৬৮ জন প্রশিক্ষণার্থী ৯ টি শাখায় ক্রীড়া কোচিংয়ে দীপক পাঠক্রম চালিয়ে যাচ্ছেন। শীঘ্রই এরা তরুণ প্রশিক্ষক হিসাবে আত্মপ্রকাশ করবেন।
অনুষ্ঠান শুরুর আগে কেন্দ্রীয় মন্ত্রী ব্যাঙ্গালুরুর প্রশাসনিক ব্লকে নেতাজি সুভাষচন্দ্র বসুর মূর্তিতে মাল্যদান করে শ্রদ্ধা নিবেদন করেন। পরে তিনি ক্রীড়াবিদদের সঙ্গে আলাপচারিতায় অংশ নেন।
CG/ SB
(Visitor Counter : 142
সামাজিকন্যায়ওক্ষমতায়নমন্ত্রক
শ্রী থাওরচাঁদ গেহেলট ভার্চুয়াল মাধ্যমে "সুগম্য ভারত অ্যাপ" এবং "অ্যাক্সেস- দা ফটো ডাইজেস্ট" হ্যান্ডবুকের উদ্বোধন করেছেন
নতুন দিল্লি, ০২ মার্চ, ২০২১
কেন্দ্রীয় সামাজিক ন্যায় ও ক্ষমতায়ন মন্ত্রী শ্রী থাওরচাঁদ গেহেলট আজ নতুন দিল্লিতে ভার্চুয়াল মাধ্যমে "সুগম্য ভারত অ্যাপ" এবং "অ্যাকসেস- দা ফোটো ডাইজেস্ট" নাম একটি হ্যান্ডবুকের আনুষ্ঠানিক উদ্বোধন করেছেন। ওই মন্ত্রকের রাষ্ট্রমন্ত্রী শ্রী রতন লাল কাটারিয়া অনুষ্ঠানে উপস্থিত ছিলেন। এই অ্যাপ এবং হ্যান্ডবুকটি সংশ্লিষ্ট মন্ত্রকের অধীন দিব্যাঙ্গজন ক্ষমতায়ন বিভাগ তৈরি করেছে। যে কোন এন্ড্রয়েড মোবাইলের প্লে স্টোর থেকে এই অ্যাপটি ডাউনলোড করা যাবে।
অ্যাপ এবং হ্যান্ডবুকের আনুষ্ঠানিক উদ্বোধন করেন কেন্দ্রীয় মন্ত্রী বলেন, "সুগম্য ভারত অ্যাপ" হচ্ছে ভারত অভিযানের তিনটি স্তম্ভ, অর্থাৎ ভারতের পরিবেশ, পরিবহন ক্ষেত্র এবং আইসিটি- বাস্তুতন্ত্র সম্পর্কিত একটি মাধ্যম। এই অ্যাপটির মাধ্যমে পাঁচটি বৈশিষ্ট্য সম্পর্কে জানা যাবে। খুব সহজেই এই অ্যাপটি ব্যবহার করা যাবে বলে তিনি জানান। অ্যাপটিতে দশটি আঞ্চলিক ভাষায় তথ্য দেওয়া থাকবে। অন্যদিকে, হ্যান্ডবুকটিতে দেশের বিভিন্ন রাজ্য এবং কেন্দ্রশাসিত অঞ্চলের সংশ্লিষ্ট বিষয়ের ছবি দেওয়া রয়েছে।
সংখ্যালঘুবিষয়কমন্ত্রক
কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নাকভি আজ নতুন দিল্লিতে সেন্ট্রাল ওয়াকফ কাউন্সিলের বৈঠকে যোগ দেন
নতুন দিল্লী, ৪ ডিসেম্বর, ২০২০
জম্মু-কাশ্মীর এবং লে- কারগিলে খুব শীঘ্রই ওয়াকফ বোর্ড গঠন করা হবে বলে কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নাকভি জানিয়েছেন। নতুন দিল্লিতে আজ সেন্ট্রাল ওয়াকফ কাউন্সিলের বৈঠকে শ্রী নাকভি বলেন, স্বাধীনতার পর এই প্রথম ওই দুটি স্থানে ওয়াকফ বোর্ড গঠন করা হবে। এ জন্য প্রস্তুতি শুরু হয়ে গেছে। জম্বু- কাশ্মীরে ৩৭০ ধারা বিলোপের পর এটা সম্ভব হয়েছে বলে কেন্দ্রীয় মন্ত্রী জানান।
তিনি বলেন, ওয়াকফ বোর্ড স্থাপনের পর জম্মু-কাশ্মীর এবং লে- কারগিলে ওয়াকফ সম্পত্তি সঠিকভাবে রক্ষণাবেক্ষণ করা হবে। এ বিষয়ে প্রয়োজনে কেন্দ্রীয় সরকার যথেষ্ট পরিমাণ অর্থনৈতিক সহায়তা প্রদান করবে বলে তিনি জানান। তিনি বলেন, ওই দুটি স্থানে প্রচুর পরিমাণ ওয়াকফ সম্পত্তি রয়েছে। সেগুলির জিও ট্যাগিং এবং জিপিএস ম্যাপিং এর কাজ শুরু করা হয়েছে।
শ্রী নাকভি বলেন,যেসব স্থানে ওয়াকফ সম্পত্তি দখল করা হয়েছে তা পুনরুদ্ধারের জন্য সংশ্লিষ্ট রাজ্যগুলিকে প্রয়োজনে ওয়াকফ মাফিয়াদের বিরুদ্ধে কড়া পদক্ষেপ নেওয়ার জন্য বলা হয়েছে।
কেন্দ্রীয় মন্ত্রী বলেন, "প্রধানমন্ত্রী জনবিকাশ কার্যক্রম" কর্মসূচীর অঙ্গ হিসাবে জম্মু-কাশ্মীর এবং লে- কারগিল অঞ্চলে ওয়াকফের আওতাধীন জমির ওপর সরকার স্কুল-কলেজ আইটিআই, পলিটেকনিক, মেয়েদের হোস্টেল, হাসপাতাল প্রভৃতি গড়ে তোলার উদ্যোগ নিয়েছে।
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সংক্রান্ত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৪৫ কোটি ৭৩ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির পাশাপাশি বেসরকারি হাসপাতালগুলির কাছে টিকাকরণের জন্য ২ কোটি ২৮ লক্ষেরও বেশি ডোজ রয়েছে
নয়াদিল্লি, ২৭ জুলাই, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে ৪৫ কোটি ৭৩ লক্ষ ৩০ হাজার ১১০টির বেশি টিকার ডোজ সরবরাহ করা হয়েছে। এছাড়াও, ২৪ লক্ষ ১১ হাজার ডোজ শীঘ্রই সরবরাহ করা হবে।
আজ সকাল ৮টা পর্যন্ত পাওয়া তথ্যানুযায়ী, মোট সরবরাহকৃত টিকার মধ্যে অপচয় হওয়া সহ ৪৩ কোটি ৮০ লক্ষ ৪৬ হাজার ৮৪৪টি টিকার ডোজ ব্যবহৃত হয়েছে। এমনকি, রাজ্য/কেন্দ্রশাসিত অঞ্চলগুলির পাশাপাশি, বেসরকারি হাসপাতালগুলির কাছেও টিকাকরণের জন্য ২ কোটি ২৮ লক্ষ ২৭ হাজার ৯৫৯টি ডোজ হাতে রয়েছে।
CG/BD/SB
(Visitor Counter : 151
কেন্দ্রীয়মন্ত্রিসভা
নারকেল উন্নয়ন পর্ষদের চেয়ারম্যান পদটি নন - এক্সিকিউটিভ পদমর্যাদার করার জন্য ১৯৭৯ সালের নারকেল উন্নয়ন পর্ষদ আইনে পরিবর্তন করার অনুমোদন দিয়েছে কেন্দ্রীয় মন্ত্রিসভা
নতুন দিল্লি, ৮ই জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কৃষি, সহযোগিতা ও কৃষক কল্যাণ দপ্তরের একটি প্রস্তাব অনুমোদিত হয়েছে। এই প্রস্তাব অনুযায়ী নারকেল উন্নয়ন পর্ষদের চেয়ারম্যান এখন থেকে নন -এক্সিকিউটিভ পদমর্যাদার হবেন। এর ফলে সার্বিকভাবে নারকেল চাষিরা উপকৃত হবেন।
CG/CB/SFS
(
কর্মী, জন-অভিযোগএবংপেনশনমন্ত্রক
সিভিল সার্ভিস অফিসারস ইনস্টিটিউট  পিএম-কেয়ার ত্রাণ তহবিলে ২৫ লক্ষ টাকা দান করেছে
নতুন দিল্লি, ৪ এপ্রিল, ২০২০
করোনা ভাইরাসের বিরুদ্ধে ভারত বর্তমানে লড়াই চালাচ্ছে। আমাদের দৃঢ়প্রতিজ্ঞ এই লড়াইয়ে নেতৃত্ব দিচ্ছেন প্রধানমন্ত্রী শ্রী নরেন্দ্র মোদী। এই লড়াইয়ে ঐক্যবদ্ধ ভাবে প্রধানমন্ত্রীর পাশে রয়েছে 'সি এস ও আই'। তাই সিভিল সার্ভিস অফিসারস ইনস্টিটিউটের চেয়ারম্যান তথা ক্যাবিনেট সচিব শ্রী রাজীব গৌবার তত্ত্বাবধানে 'সি এস ও আই' মহামারী কবলিত ব্যক্তিদের সাহায্যের জন্য পিএম-কেয়ার ত্রাণ তহবিলে ২৫ লক্ষ টাকা দান করেছে।
(CG/SS
যুবওক্রীড়াবিষয়কমন্ত্রক
শ্রী অনুরাগ ঠাকুর এই প্রথম খেলো ইন্ডিয়া মহিলা হকি লীগের উদ্বোধন করায় তৃণমূল স্তরে হকির ক্ষেত্রে একটি বড় উৎসাহের সৃষ্টি হয়েছে; বিজয়ীরা পাবেন ৩০ লক্ষ টাকা নগদ পুরস্কার
নতুন দিল্লি, ১৫ ডিসেম্বর, ২০২১
মূল বিষয় সমূহ-যুব ও ক্রীড়া বিষয়ক মন্ত্রকের প্রতিমন্ত্রী শ্রী নিশীথ প্রামানিক এবং ভারতীয় অলিম্পিক অ্যাসোসিয়েশনের সভাপতি শ্রী নরেন্দ্র বাটরা অনুষ্ঠানে উপস্থিত ছিলেনএই টুর্নামেন্টের প্রথম পর্যায়ে মোট ১৪ টি দল অংশ নিয়েছে, খেলা চলবে ১৫ থেকে ২১ ডিসেম্বর, ২০২১ পর্যন্ত।
কেন্দ্রীয় যুব ও ক্রীড়া বিষয়ক মন্ত্রী শ্রী অনুরাগ ঠাকুর আজ নতুন দিল্লির মেজর ধ্যানচাঁদ জাতীয় স্টেডিয়ামে প্রথম জাতীয় স্তরের খেলো ইন্ডিয়া মহিলা হকি লিগ, অনূর্ধ্ব ২১- এর আনুষ্ঠানিক সূচনা করেছেন। শ্রী ঠাকুরের সঙ্গে উপস্থিত ছিলেন যুব ও ক্রীড়া বিষয়ক মন্ত্রকের প্রতি মন্ত্রী শ্রী নিশীথ প্রামানিক এবং ভারতীয় অলিম্পিক অ্যাসোসিয়েশনের সভাপতি শ্রী নরেন্দ্র বাটরা। এই লীগে বিজয়ীদের জন্য ৩০ লক্ষ টাকা দেওয়া হবে। এরমধ্যে ১৫ লক্ষ টাকা দেবে মন্ত্রক এবং বাকি ১৫ লক্ষ টাকা দেবে হকি ইন্ডিয়া।
এই টুর্নামেন্টে অংশগ্রহণের জন্য ১৪ দল রয়েছে। খেলা আজ থেকে শুরু হয়ে চলবে ২১ ডিসেম্বর পর্যন্ত। প্রথম পর্যায়ে মোট ৪২ টি খেলা হবে। দ্বিতীয় ও তৃতীয় পর্যায় অনুষ্ঠিত হবে যথাক্রমে আগামী বছর।
প্রথম জাতীয় স্তরের খেলো ইন্ডিয়া লীগ যৌথভাবে আয়োজন করার জন্য স্পোর্টস অথরিটি অফ ইন্ডিয়া এবং হকি ইন্ডিয়াকে অভিনন্দন জানিয়ে কেন্দ্রীয় মন্ত্রী এই লীগের গুরুত্বের কথা উল্লেখ করেন। তিনি বলেন," আমাদের সমস্ত ক্রীড়াবিদ সারাবছর ধরে খুব কঠোর প্রশিক্ষণ নেয় তবে এটি খুবই গুরুত্বপূর্ণ। কিন্তু ক্রীড়াবিদদের আরও বড় প্রতিযোগিতায় অংশ নেয়ার জন্য নিজেদের প্রস্তুতি নিতে হয়। তবেই সাফল্য আসে। এই ধরনের লিগ সারা বছর ধরে খেলোয়াড়দের এক্সপোজার দেয়।"কেন্দ্রীয় যুব ও ক্রীড়া বিষয়ক মন্ত্রী আরও জানান যে, ২০১৫ সালের পর এটাই প্রথম বড় লীগ।
প্রধানমন্ত্রী শ্রী নরেন্দ্র মোদীর দৃষ্টিভঙ্গির কথা উল্লেখ করে কেন্দ্রীয় যুব ও ক্রীড়া বিষয়ক প্রতিমন্ত্রী শ্রী নিশীথ প্রামানিক উল্লেখ করেন যে, শ্রী মোদিজীর দৃষ্টিভঙ্গির নেতৃত্বে আমরা এই লীগের মাধ্যমে চিয়ার ফোর ইন্ডিয়ার প্রচারাভিযানকে এগিয়ে নিয়ে যাবে।
CG/ SB
(Visitor Counter : 93
পর্যটনমন্ত্রক
কেন্দ্রীয় পর্যটন মন্ত্রক ‘দেখো আপনা দেশ’ ওয়েবইনার সিরিজে এবার ‘আওয়াধ কি স্যয়র’ – লক্ষ্ণৌর গর্ব, রন্ধন বিষয়ক পর্যটন
নয়াদিল্লি, ২৬ এপ্রিল, ২০২০
কেন্দ্রীয় পর্যটন মন্ত্রকের ‘দেখো আপনা দেশ’ ওয়েবইনার সিরিজের গতকাল ‘আওয়াধ কি স্যয়র’ – লক্ষ্ণৌর গর্ব শীর্ষক এপিসোডে রন্ধন সংক্রান্ত পর্যটনের সম্ভাবনা তুলে ধরা হয়। ওয়েব সিরিজে এই পর্বে লক্ষ্ণৌর অসামান্য বৈচিত্র্যময় রন্ধন ঐতিহ্য তুলে ধরা হয়েছে। এছাড়াও, লক্ষ্ণৌ শহরের ইতিহাস, পোশাক-পরিচ্ছদ ও অন্যান্য পরম্পরা ফুটে উঠেছে।
কোনও একটি পর্যটন কেন্দ্রের রন্ধন শিল্প গুরুত্বপূর্ণ অভিজ্ঞতা সঞ্চয়ে সাহায্য করে।বর্তমানে বিভিন্ন ধরনের পর্যটকদের বিষয়টিকে বিবেচনায় রেখে পর্যটন কেন্দ্রগুলিতে একাধিক কর্মকান্ডের আয়োজন করা হয়। কোনও কোনও পর্যটক কেবল ভ্রমণের মানসিকতা নিয়েই বেরিয়ে পড়েন। আবার কেউ কেউ ঘোরার পাশাপাশি, সংশ্লিষ্ট পর্যটন কেন্দ্রের স্থানীয় খাবারের স্বাদ উপভোগ করেন। ভারতের রন্ধন শিল্প বহু প্রাচীন। প্রাচীন এই রন্ধন শিল্পে বিভিন্ন খাদ্য উপকরনের নানা প্রক্রিয়ার সূক্ষ্ম কলা মিশে রয়েছে।
ওয়েবইনারের এই পর্বের উপস্থাপক ছিলেন, পায়োনিয়র অফ হেরিটেজ ওয়াক – এর অধ্যাপক ও গবেষক শ্রী প্রতীক হীরা। পর্ব পরিচালনায় তাঁকে সাহায্য করেন ২০১০ – এর ইন্ডিয়ান মাস্টার শেফ বিজেতা শ্রীমতী পঙ্কজ ভাদোরিয়া। ওয়েব সিরিজের এই পর্বে বিভিন্ন ধরনের রন্ধন শিল্প, যেমন – মেল্টিং কাবাব ও কোর্মা, বিরিয়ানি, শিরমাল এবং স্ট্রিট ফুড সহ খাস্তা কচুরি, বিহারী কুলচা, গালোটি কাবাব, কাকোড়ি কাবাব, অত্যন্ত জনপ্রিয় উল্টে তাওয়াকি পরোটা প্রভৃতি তুলে ধরা হয়েছে। এছাড়াও, লক্ষ্ণৌ লা মার্টিনিয়া কলেজের ক্যান্টিনে ক্রিসমাস কেক বানানোর পদ্ধতিও এই পর্বে দেখানো হয়েছে।
মন্ত্রকের ওয়েবইনার সিরিজগুলিতে গড়ে দেশ-বিদেশের প্রায় ৩ হাজার মানুষ অংশগ্রহণ করছেন। ইউটিউবে এই ওয়েবইনারের বিভিন্ন পর্ব দেখা যেতে পারে। পরবর্তী পর্ব আগামীকাল সকাল ১১টায় আয়োজন করা হয়েছে। এই পর্বে পন্ডিচেরীর ফ্রেঞ্চ কোয়ার্টার ও তাদের যোগাযোগ সংক্রান্ত বিভিন্ন তথ্য তুলে ধরা হবে।
(CG/BD/SB
মানবসম্পদবিকাশমন্ত্রক
বিদ্যালয় শিক্ষার মানোন্নয়নে কেন্দ্রীয় মন্ত্রিসভার বিশ্ব ব্যাঙ্কের ৫ হাজার ৭১৮ কোটি টাকার সহায়তাপ্রাপ্ত স্টারস্ কর্মসূচিতে অনুমোদন
নয়াদিল্লি, ১৪ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা নিম্নলিখিত বিশয়গুলি অনুমোদন করেছে :
• বিশ্ব ব্যাঙ্কের ৩ হাজার ৭০০ কোটি টাকা সহায়তায় স্ট্রেন্দেনিং টিচিং-লার্নিং অ্যান্ড রেজাল্ট ফর স্টেট বা স্টারস্ কর্মসূচির রূপায়ণ। এই কর্মসূচি রূপায়ণে মোট খরচ ধরা হয়েছে ৫ হাজার ৭১৮ কোটি টাকা।
• স্টারস্ কর্মসূচিটি বিদ্যালয় শিক্ষা ও স্বাক্ষরতা দপ্তরের আওতায় নতুন একটি কেন্দ্রীয় সহায়তাপ্রাপ্ত উদ্যোগে রূপায়িত হবে।
• বিদ্যালয় শিক্ষা ও স্বাক্ষরতা দপ্তরের অধীনে নিরপেক্ষ ও স্বশাসিত প্রতিষ্ঠান হিসাবে জাতীয় মূল্যায়ন কেন্দ্র ‘পরখ’ স্থাপন করা হবে।
স্টারস্ কর্মসূচিটি হিমাচল প্রদেশ, রাজস্থান, মহারাষ্ট্র, মধ্যপ্রদেশ কেরল ও ওডিশা – এই ৬টি রাজ্যে রূপায়িত হবে। এই ৬টি রাজ্যকে শিক্ষার মানোন্নয়নে সবরকম সহায়তা দেওয়া হবে। এই কর্মসূচির পাশাপাশি, আরও ৫টি রাজ্যে  এশীয় উন্নয়ন ব্যাঙ্কের তহবিল সহযোগিতায় একই ধরনের আরও একটি কর্মসূচি রূপায়ণের পরিকল্পনা করা হয়েছে। এই রাজ্যগুলি একে-অপরের সঙ্গে শিক্ষা ক্ষেত্রে লব্ধ অভিজ্ঞতা ও সেরা পন্থা-পদ্ধতিগুলি আদান-প্রদান করবে।
স্টারস্ কর্মসূচিতে শিক্ষা ব্যবস্থায় সরাসরি উন্নয়নের পাশাপাশি, শ্রম বাজারের দক্ষতার মানোন্নয়নে প্রয়োজনীয় রণকৌশল গ্রহণের প্রস্তাব দেওয়া হয়েছে। সর্বোপরি, স্টারস্ কর্মসূচিটি ২০২০-র জাতীয় শিক্ষা নীতির উদ্দেশ্যগুলির সঙ্গে সঙ্গতি রেখে কার্যকর করা হবে।
এই কর্মসূচিতে সুনির্দিষ্ট রাজ্যগুলিতে শিক্ষা ব্যবস্থায় মানোন্নয়নে প্রয়োজনীয় পদক্ষেপ গ্রহণের মাধ্যমে ভারতীয় বিদ্যালয় শিক্ষা ব্যবস্থায় নজরদারি ও তার গুণমান নিরূপণের ওপর সর্বাধিক অগ্রাধিকার দেওয়া হয়েছে।
স্টারস্ কর্মসূচির ২টি গুরুত্বপূর্ণ অঙ্গ হ’ল – জাতীয় স্তরে সমস্ত রাজ্য ও কেন্দ্রশাসিত অঞ্চলে নিম্নলিখিত পদক্ষেপ গ্রহণের পরিকল্পনা করা হয়েছে :
• ছাত্রছাত্রীদের পড়াশুনার মান, এক বিদ্যালয় থেকে অন্য বিদ্যালয়ে স্থানান্তর এবং সমগ্র অধ্যয়ন পর্ব শেষ সংক্রান্ত প্রকৃত তথ্য সংগ্রহে শিক্ষা মন্ত্রকের জাতীয় তথ্য ব্যবস্থাকে আরও সুদৃঢ় করা।
• রাজ্য-ভিত্তিক অনুদান উৎসাহ প্রদান করে রাজ্যস্তরীয় প্রশাসনিক ব্যবস্থায় সংস্কারে উৎসাহিত করে রাজ্যগুলির পিজিআই স্কোর বা প্রাপ্ত নম্বর আরও বাড়াতে শিক্ষা মন্ত্রককে সাহায্য করা।
• শিক্ষণ মূল্যায়ন ব্যবস্থা সুদৃঢ়করণে সাহায্য করা।
• জাতীয় স্তরে পরখ মূল্যায়ন কেন্দ্র স্থাপনে শিক্ষা মন্ত্রককে সাহায্য করা প্রভৃতি।
দ্বিতীয় উদ্দেশ্য হ’ল রাজ্যস্তরে নিম্নলিখিত বিষয়গুলি কার্যকর করা :
• প্রাক্-শৈশব শিক্ষা ও প্রথাগত শিক্ষণ ব্যবস্থার সুদৃঢ়করণ।
• শিক্ষণ মূল্যায়ন ব্যবস্থার মানোন্নয়ন।
• শিক্ষক-শিক্ষিকাদের সার্বিক দক্ষতা বাড়িয়ে শ্রেণীকক্ষে শিক্ষণ ব্যবস্থাকে সুদৃঢ় করা।
• শিক্ষা প্রদান পরিষেবার মানোন্নয়নে প্রশাসনিক ও বিকেন্দ্রিকীত ব্যবস্থা গ্রহণ।
• বিদ্যালয়গুলিতে বৃত্তিমূলক শিক্ষার মানোন্নয়ন, যাতে বিদ্যালয় শিক্ষার বাইরে থাকা শিশুদের শিক্ষার মূলস্রোতে ফিরিয়ে এনে তাদের কর্মজীবন গড়ে তুলতে সঠিক দিশা দেখানো যায় এবং প্রয়োজনীয় পরামর্শ দেওয়া সম্ভব হয়।
স্টারস্ কর্মসূচিতে পিএম ই-বিদ্যা উদ্যোগের বিভিন্ন ক্ষেত্রে গুরুত্ব দেওয়া হয়েছে। সেই সঙ্গে, প্রাক্-শৈশব শিক্ষাদান ব্যবস্থায় প্রথাগত শিক্ষাকে সামিল করা, যাতে সমগ্র শিক্ষা ব্যবস্থাই আত্মনির্ভ্র ভারত অভিযানে গুরুত্বপূর্ণ ভূমিকা পালন করতে পারে।
CG/BD/SB
(Visitor Counter : 182
স্বরাষ্ট্র মন্ত্রক
২০২১এর স্বাধীনতা দিবস উপলক্ষ্যে দমকল, হোমগার্ড এবং অসামরিক নাগরিক সুরক্ষা কর্মীদের রাষ্ট্রপতি পদক
নয়াদিল্লী, ১৪ আগস্ট, ২০২১
দমকল, অসামরিক নাগরিক সুরক্ষা এবং হোমগার্ডে কর্মরত ব্যক্তিদের মধ্যে যাঁরা নজরকাড়া পরিষেবা দিয়েছেন তাঁদের কাজের স্বীকৃতি হিসেবে সাহসিকতার জন্য রাষ্ট্রপতির পদক এবং অনবদ্য কাজের স্বীকৃতিতে রাষ্ট্রপতি পদক দেওয়া হয়।
২০২১এর স্বাধীনতা দিবস উপলক্ষ্যে দমকল বিভাগের ৮৬ জন কর্মীকে রাষ্ট্রপতি পদক দেওয়া হবে। এঁদের মধ্যে ২৬ জনকে দায়িত্ব পালনের সময় শৌর্য্য এবং সাহসীকতা প্রদর্শনের জন্য রাষ্ট্রপতির শৌর্য্য পুরস্কার দেওয়া হবে। এছাড়াও বিশেষ কাজের স্বীকৃতি হিসেবে ১০ জনকে এবং অনবদ্য কাজের স্বীকৃতি স্বরূপ ৫০ জনকে রাষ্ট্রপতি পুরস্কার দেওয়া হবে।
হোমগার্ডে কর্মরত ৫ জন এবং অসামরিক নাগরিক সুরক্ষা কর্মীদের মধ্যে ৫০ জনকে অনবদ্য কাজের স্বীকৃতি স্বরূপ রাষ্ট্রপতি পুরস্কার দেওয়া হবে।
দমকল বিভাগের পুরস্কার প্রাপকদের তালিকাটি দেখার জন্য নিচের লিঙ্কে ক্লিক করুনঃ-
https://static.pib.gov.in/WriteReadData/specificdocs/documents/2021/aug/doc202181421.pdf
হোমগার্ড ও অসামরিক নাগরিক সুরক্ষা কর্মীদের মধ্যে যারা পুরষ্কৃত হবেন, তাঁদের নামের তালিকাটি দেখার জন্য নিচের লিঙ্কে ক্লিক করুনঃ-
https://static.pib.gov.in/WriteReadData/specificdocs/documents/2021/aug/doc202181411.pdf
CG/CB/NS
(Visitor Counter : 158
প্রধানমন্ত্রীরদপ্তর
ওডিশার মুখ্যমন্ত্রী শ্রী হেমানন্দ বিসওয়ালের প্রয়াণে প্রধানমন্ত্রীর শোক প্রকাশ
নতুনদিল্লি, ২৫শে ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী, ওডিশার প্রাক্তন মুখ্যমন্ত্রী শ্রী হেমানন্দ বিসওয়ালের প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ওডিশার প্রাক্তন মুখ্যমন্ত্রী শ্রী হেমানন্দ বিসওয়ালের প্রয়াণে আমি মর্মাহত। দীর্ঘদিন ধরে তিনি জনজীবনে সক্রিয় ছিলেন এবং সাধারণ মানুষের কল্যাণে নানা কাজ করেছেন। শোকের এই মুহূর্তে তাঁর পরিবার পরিজন ও সমর্থকদের প্রতি আমি সমবেদনা জানাই। ওঁ শান্তি।“
CG/CB/
(
নির্বাচনকমিশন
পশ্চিমবঙ্গে বিধানসভা নির্বাচনে পঞ্চম দফায় ৪৫টি আসনে, দুটি লোকসভা কেন্দ্র ও ১০টি রাজ্যের ১২টি বিধানসভা কেন্দ্রের উপনির্বাচনে ১৫,৭৮৯টি ভোটগ্রহণ কেন্দ্রে আজ শান্তিপূর্ণভাবে নির্বাচন অনুষ্ঠিত হয়েছে
বিপুল সংখ্যক মহিলা ভোটার ভোট দিয়েছেন; বিকেল ৫টা পর্যন্ত পশ্চিমবঙ্গে পঞ্চম দফায় ৭৮.৩৬ শতাংশ ভোট পড়েছে
নতুন দিল্লি, ১৭ই এপ্রিল, ২০২১
পশ্চিমবঙ্গে বিধানসভা নির্বাচনে পঞ্চম দফায় ৪৫টি আসনে, দুটি লোকসভা কেন্দ্র ও ১০টি রাজ্যের ১২টি বিধানসভা কেন্দ্রের উপনির্বাচনে ১৫,৭৮৯টি ভোটগ্রহণ কেন্দ্রে আজ শান্তিপূর্ণভাবে নির্বাচন অনুষ্ঠিত হয়েছে। অন্ধ্রপ্রদেশের তিরুপতি  এবং কর্ণাটকের বেলগাঁও লোকসভা কেন্দ্রের উপনির্বাচনের পাশাপাশি গুজরাটের মোরভা হাদফ , ঝাড়খন্ডের মধুপুর, কর্ণাটকের মাস্কই  ও বাসবকল্যাণ, মধ্যপ্রদেশের দামো, মহারাষ্ট্রর পান্ধারপুর, মিজোরামের সেরছিপ , রাজস্থানের রাজসামন্দ, সুজনগড়  ও সাহারা, তেলেঙ্গানার নাগার্জুনসাগর এবং উত্তরাখন্ডের সল্ট আসনেও উপনির্বাচন অনুষ্ঠিত হয়েছে।
পশ্চিমবঙ্গের ৫৬ – সামসেরগঞ্জ বিধানসভা কেন্দ্রে ভারতীয় জাতীয় কংগ্রেসের প্রার্থী এবং ৫৮ – জঙ্গিপুর বিধানসভা কেন্দ্রের আরএসপি প্রার্থী মারা যাওয়ায় ঐ দুটি কেন্দ্রে নির্বাচন স্থগিত হয়ে যায়। আগামী ২৬শে এপ্রিল এই কেন্দ্র দুটিতে ভোট নেওয়া হবে।
নোকসেন  বিধানসভা কেন্দ্রে মাত্র ১ জন মনোনয়নপত্র জমা দেওয়ায় এখানে বিনা প্রতিদ্বন্দ্বীতায় ঐ প্রার্থী জয় লাভ করে।
পঞ্চম দফায় পশ্চিমবঙ্গ বিধানসভা নির্বাচনে ভিন্নভাবে সক্ষম ও ৮০র উর্দ্ধে যাঁদের বয়স, তাঁদের বাড়িতে গিয়ে পোস্টাল ব্যালটের মাধ্যমে ভোট দেওয়ার ব্যবস্থা করা হয়। পশ্চিমবঙ্গে নির্বাচনের এই পর্বে ভোটারদের প্রভাবিত করতে পারে এধরনের ৩১০ কোটি ৫০ লক্ষ টাকার সামগ্রী বাজেয়াপ্ত করা হয়েছে। এর মধ্যে মদ, নেশার দ্রব্য, উপহার সামগ্রী ইত্যাদি রয়েছে। এই পরিমাণ ২০১৬ সালের বিধানসভা নির্বাচনের থেকে সাতগুণ বেশি।
করোনা ভাইরাস মোকাবিলার জন্য নির্বাচন কমিশন, ৩২৪ ধারা অনুযায়ী নির্বাচনী প্রচারের সময় সংক্ষিপ্ত করেছে। এছাড়াও ভোটগ্রহণ শেষ হওয়ার ৪৮ ঘন্টার পরিবর্তে ৭২ ঘন্টা আগে প্রচারাভিযান শেষ করা হচ্ছে। কমিশন, ভিন্নভাবে সক্ষম ও প্রবীণ নাগরিকদের ব্যালটের মাধ্যমে ভোট দেওয়ার সুবিধা সহ কোভিড সংক্রমিত ব্যক্তিদের জন্য বিশেষ ব্যবস্থা করেছে। পুরো নির্বাচন প্রক্রিয়া তদারকির জন্য তৃণমূল স্তরে পর্যটকরা সক্রিয় রয়েছেন।
পশ্চিমবঙ্গে ভোটগ্রহণের জন্য আজ ১৫,৭৮৯ টি ব্যালট ইউনিট, ১৫,৭৮৯টি কন্ট্রোল ইউনিট ও ১৫,৭৮৯টি ভিভিপ্যাড ব্যবহার করা হয়েছে। নির্বাচন অবাধ ও সুষ্ঠুভাবে সম্পন্ন করতে ৫০ শতাংশের বেশি বুথে ওয়েবকাস্টিং সহ নজরদারী বাড়ানো হয়েছে। কমিশনের নির্দেশ অনুযায়ী কেন্দ্রীয় সশস্ত্র পুলিশ বাহিনী ভোটগ্রহণ কেন্দ্রের ভেতরে ঢুকতে পারেনি।
কমিশন, ভোটদাতা সহ সকলের কাছে নির্বিঘ্নে এই পর্বে ভোটগ্রহণ সম্পন্ন করার জন্য ধন্যবাদ জানিয়েছে।
(CG/CB/SFS
প্রধানমন্ত্রীরদপ্তর
পশ্চিমবঙ্গের নদীয়া জেলায় সড়ক দুর্ঘটনায় প্রাণহানির ঘটনায় প্রধানমন্ত্রীর শোক প্রকাশ
নতুন দিল্লি, ২৮ নভেম্বর, ২০২১
প্রধানমন্ত্রী শ্রী নরেন্দ্র মোদী পশ্চিমবঙ্গের নদীয়া জেলায় সড়ক দুর্ঘটনায় নিহতদের প্রতি গভীর শোক প্রকাশ করেছেন। এক টুইট বার্তায় শোক প্রকাশ করে তিনি বলেছেন, "পশ্চিমবঙ্গের নদীয়াতে সড়ক দুর্ঘটনায় প্রাণহানির ঘটনায় তিনি গভীরভাবে মর্মাহত। নিহতদের নিকটাত্মীয়দের প্রতি সমবেদনা জ্ঞাপন করছি। আহতদের দ্রুত সুস্থতা কামনা করছি।"
CG/ SB
(
বিজ্ঞানওপ্রযুক্তিমন্ত্রক
কয়েকটি নক্ষত্রের গতি শূন্য ছায়াপথে কৃ্ষ্ণ পদার্থের আকৃতি নির্ধারণের মূল চাবিকাঠি
নয়াদিল্লী, ১৭ জানুয়ারি, ২০২২
কৃষ্ণ পদার্থ বহুজাগতিক ক্ষেত্রে একটি কাঠামো তৈরি করে যার ওপর ভিত্তি করে ছায়াপথ তৈরি হয়। পরে সেই ছায়াপথের আকৃতির পরিবর্তন হয় এবং একটি ছায়াপথ আর একটি ছায়াপথের সঙ্গে মিশে যায়। কৃ্ষ্ণ পদার্থের বর্ণবলয়ের প্রভাব নাক্ষত্রিক গতির ক্ষেত্রে অনেক সময় বাধার সৃষ্টি করে। এরফলে কোনো কোনো ছায়াপথের কেন্দ্রে একটি শূন্যতার সৃষ্টি হয়। এই শূন্যতা থেকে কিভাবে কৃষ্ণ পদার্থের আকৃতি নির্ধারিত হয় বিজ্ঞানীরা সেই বিষয় নিয়ে পরীক্ষা-নিরীক্ষা চালাচ্ছেন।
আমাদের বিশ্ব ব্রহ্মান্ডে কোটি কোটি ছায়াপথ রয়েছে যাদের আকৃতি আলাদা আলাদা এবং এর মাধ্যমে ওইসব ছায়াপথের নক্ষত্রগুলির গতিবেগ নির্ধারিত হয়। আমাদের নিজস্ব ছায়াপথ౼ মিল্কিওয়ের আকৃতি অনেকটা ডিস্কের মতো। এখানে অনেকগুলি নক্ষত্র ঘোরাঘুরি করছে। মিল্কিওয়ের কেন্দ্রে আবার চ্যাপ্টা আরেকটি ডিস্ক রয়েছে। এই ডিস্ক আসলে বহু নক্ষত্রের সমাহার যা স্ফীতাকৃতি ধারণ করে। এই স্ফীতির ফলে ছায়াপথের আকৃতির পরিবর্তন হতে পারে। ইন্ডিয়ান ইন্সটিটিউট অফ অ্যাস্ট্রো ফিজিক্সের গবেষক অঙ্কিত কুমার ওই সংস্থার অধ্যাপক মৌসুমি দাস এবং সাংহাই ঝিয়াও টং বিশ্ববিদ্যালয়ের ডঃ সন্দীপ কুমার কাটারিয়ার সঙ্গে এই বিষয়ে গবেষণা করছেন। তাঁদের গবেষণার মূল বিষয় ছায়াপথের নানা পরিবর্তন। গবেষকরা দেখেছেন নক্ষত্রগুলি এক জায়গায় জড়ো হয়ে যখন ঘন আকৃতি ধারণ করে তখন প্রত্যন্ত অঞ্চলে ভাঙন সৃষ্টি হয়। তার থেকে বর্ণবলয় তৈরি হয়। এরফলে সেখানে একটি বিশেষ স্ফীত অঞ্চল তৈরি হয়। কৃষ্ণ পদার্থের সেই বর্ণবলয় থেকে বিভিন্ন ছায়াপথের অভ্যন্তরে কি ধরণের পরিবর্তন হচ্ছে ব্যাঙ্গালুরুর ইন্ডিয়ান ইন্সটিটিউট অফ অ্যাস্ট্রো ফিজিক্সের গবেষকরা সেটি নিয়ে কাজ করছেন। ইতিমধ্যে তাঁরা এ সংক্রান্ত একটি নিবন্ধ ‘মান্থলি নোটিসেস অফ রয়্যাল অ্যাস্ট্রোনমিক্যাল সোসাইটি’তে প্রকাশ করেছেন। এই নিবন্ধটি দেখতে চাইলে নীচের লিঙ্কে ক্লিক করুনঃ-
https://academic.oup.com/mnras/articleabstract/509/1/1262/6406514?redirectedFrom=fulltext
CG/CB/NS
(Visitor Counter : 142